Nyeste Skilderie af Kiøbenhavn, 1809-07-18
J hvorom alting er, saa vise de nu anførte Data tydeligen at Appellanten var nødsaget at anløbe Kragerøe for at reparere, og der behøvedes altsaa ikke engang nogen Opbringelse; hvad Kapercapitainen og Rederne herimod indvende, nemlig at Appellanten ikke under Forhøret nævnte noget om Haverie eller modsagde den Førstnævntes Forklaring, kan ikke svække det Anførte, thi et Forhør, optaget af en i Sagen saa interesseret Person, som den constituerede Byefoged Tønder maatte være, kan ikke bevise uden imod ham og Medreddere. - Capteurens Forklaring kan desuden ikke heller tillægges nogen synderlig Troeværdighed, naar det bemærkes at han angiver at han gik ud paa Krydstog og ved Tilbagekomsten forefandt die gute Hofnung i Portøer Havn, thi af det Foregaaende er det temmelig indlysende, at han ikke gik ud paa Krydstog, men at han, paa den Efterretning at et Skib var ilde ramponeret kommen ind til Portøer, i en Hast fik sammenskrabet endeel Folk, og med dem satte sig i den første den bedste Baad i den Tanke at her var en Coup at gjøre. - Det følger altsaa af Ovenstaaende at Kapercapitain Backer og Medredere maa ansees aldeles ubeføiede til at nedlægge nogen Paastand om Skibet qvæstionis eller sammes indehavende Ladning skulde tilfalde dem, hvorimod de bør tilbagebetale alt hvad de i saa Maade uretteligen have oppebaaret. – Retten kommer nu til at undersøge det i Realiteten vigtigere Spørgsmaal, om Capitain BuschsPapirer ere befundne i den Orden, som efter Kapereglementets I. 8 udkræves. Man befinder da at han ikke har havt noget Sopas, ligesom han har afgivet den Forklaring at han aldrig har havt noget saadant al den Tid han har faret fra Riga, men da imidlertid Appellanten ved de for denne Ret fremlagte nye Documenter, No. 11, 13 og in specie den under No. 11 fremlagte Attest, hvorefter ham under 27de Sept. 1807 er bleven meddeelt Rigaisk Toldpas, synes at have fremskaffet Beviis for at hans Skib die gute Hofnung er bygget paa Skibsværftet Zingse ved Barth, og russisk Keiserlige Undersaattere tilhørende, der staae i venskabeligt Forhold til vort Lands Regjering, saa skjønner denne Ret ikke andet end at disse Documenter, hvis Ægthed ikke vel kan drages i Tvivl, efter de befundne Omstændigheder maa kunne udfylde Mangelen af Sopas og Biilbrev. Den Omstændighed at 3 Blade ere udrevne af Journalen forekommer rigtig nok temmelig mistænkelig, men da Journalen, efter den anførte s. af Kaperreglementet, dog ikke er noget væsentligt Document, og det, saalænge den i Journalen angivne Cours ikke afviger fra Reisens foregivne Bestemmelse, maatte paaligge de Jndstevnte at bevise dens Forfalskning, saa kan herfra intet Argument til Skibets Condemmation udfindes. – Langt anderledes forholder det sig derimod med Skibets indehavende Ladning; thi da samme beviisligen var afskibet for engelsk Regning, og Regelen frit Skib gjør fri Ladning, ikkun kan gjelde saalænge Ladningen er i Skibet, saa følger deraf at den ved Udløsningen mistede dette Beneficium, og altsaa som fiendtlig Eiendom bliver at con fiskere og tilkiende Hans Majestæts Casse. Thikiendes for Ret: Det af Capitain Busch førende Skib die guteHofnung frifindes for Capitain Backers og Rederne i Kaperen Capt. Hummel deres Tiltale, og bør Rederne i Kaperen Capt. Hummel det første Søen aabnes under Ansvar, een for alle og alle for een overlevere ham samme med dets fulde Jnventarium og Tilbehør, alt i samme Stand, som det ved Anholdelsen befandtes. Derimod bør samme Skibs indehavende Ladning være Hs. Maj. Casse hjemfalden, og bør som en Følge heraf samtlige Redere i Caperen Capit. Hummel, Kjøbmændene Paul Bjørn, Fridrik Schweigaard, Petter Blyberg og Cand. juris Tønder, een for alle og alle for een, imod indbyrdes Regres, til Hs. Maj. Casse at udbetale de for Ladningen efter Auctionsforretninger af 1ste Februarii og 25 April 1808 oppebaarne 10182 Rdlr. 6 s., med Renter 4 PC. af de 6563 Rd. 3 Mk. 6 s. fra 14de Martii, og af de 3618 Rdlr. 1 Mk. fra 6te Junii 1808, da disse Summer vare forfaldne, og indtil Betaling skeer. - Endelig bør Cand. juris Tønder og Kjøbmand Paul Bjørn for deres udi denne Sag udviste lovstridige Forhold erlægge i Mulct til Kragerøe Byes Fattigasse hver 200 Rdlr., og ligesaa meget til Justitscassen. Processens Omkostninger ophæves. Conform med Overadmiralitetsrettens Dom Bye. protocol bevidner Kragerøe, den 17 Junii 1809. Johan Frantz Busch, førende Skibet de gute Hosnung fra Maa